Na temelju članka 109. Zakona o prostornom uređenju („Narodne novine“ br. 153/13, 65/17, 114/18, 39/19, 98/19) i članka 31. Statuta Općine Lovreć ( "Službeni glasnik Općine Lovreć” br. 1/13, 4/20, 4/21), *Općinsko vijeće Općine Lovreć* na sjednici održanoj dana godine donosi

**ODLUKU**

**o donošenju Urbanističkog plana uređenja**  **dijela građevinskog područja naselja Opanci-Dumančići**

**TEMELJNE ODREDBE**

**Članak 1.**

Donosi se Urbanistički plan uređenja dijela građevinskog područja naselja Opanci-Dumančići, u daljnjem tekstu: Plan ili UPU.

Plan je izradila tvrtka ARCHING STUDIO d.o.o. iz Splita.

**Članak 2.**

Elaborat UPU-a izrađen je u 5 (pet) primjeraka, sadrži uvezane tekstualne i grafičke djelove, ovjeren je pečatom Općinskog vijeća Općine Lovreć i potpisom predsjednika Općinskog vijeća Općine Lovreć, sastavni je dio ove Odluke i jedan njegov primjerak čuva se u pismohrani Općine Lovreć.

**Članak 3.**

Plan, sadržan u elaboratu „Urbanistički plan uređenja dijela građevinskog područja naselja Opanci-Dumančići, sastoji se od:

**1. Tekstualni dio**

Odredbe za provođenje

**2. Grafički dio**

0. Postojeće stanje MJ 1:1000

1. Korištenje i namjena površina MJ 1:1000

2. Prometna, telekomunikacijska i komunalna infrastrukturna mreža

2.1. Prometna mreža MJ 1:1000

2.2. Elektroenergetska mreža MJ 1:1000

2.3. Telekomunikacijska mreža MJ 1:1000

2.4. Vodovodna mreža i kanalizacijska mreža MJ 1:1000

3. Uvjeti korištenja, uređenja i zaštite površina  MJ 1:1000

4. Način i uvjeti gradnje MJ 1:1000

**3. Obavezni prilozi**

A. Obrazloženje

B. Izvod iz dokumenta šireg područja

C. Strateška studija utjecaja na okoliš, kada je to propisano posebnim propisima

D. Popis sektorskih dokumenata i propisa koje je bilo potrebno poštivati u njegovoj izradi, te sažetak dijelova tih dokumenata koji se odnose na sadržaj plana

E. Zahtjevi i smjernice

F. Izvješće o javnoj raspravi

G. Evidencija postupka izrade i donošenja plana

H. Sažetak za javnost

**ODREDBE ZA PROVOĐENJE**

**1. Uvjeti određivanja i razgraničavanja površina javnih i drugih namjena**

**Članak 4.**

(1) Uvjeti za određivanje korištenja površina javnih i drugih namjena su:

- temeljna obilježja prostora i ciljevi razvoja ovog dijela Općine,

- valorizacija okolne postojeće prirodne i izgrađene sredine,

- kvalitetno korištenje prostora i okoliša i unapređenje kvalitete života,

- planirani kapacitet prostora,

- racionalno korištenje infrastrukturnih sustava

(2) Urbanističkim planom uređenja, na kartografskom prikazu broj 1. Korištenje i namjena površina u mjerili 1:1000, utvrđeno je prostorno rješenje s planom namjene površina i to:

- Stambena namjena (S)

- Javne zelene površine

- zaštitne zelene površine (Z)

- Površine infrastrukturnih sustava (IS)

(3) **Stambena namjena (S)** - su površine unutar kojih se osim građevina za stanovanje mogu graditi i građevine gospodarskih djelatnosti, a sve prema urbanim pravilima navedenim u daljenjem dijelu Plana.

1. **Javne zelene površine - zaštitne zelene površine (Z)** – su površine unutar kojih se planira sadnja drveća, a moguća je gradnja i uređenje komunalne infrastrukture, pješačkih puteva, staza, odmorišta i sl.
2. **Površine infrastrukturnih sustava (IS)** – su površine unutar kojih se planira izgradnja i/ili uređenje prometnica i ostale (elektroopskrba, vodoopskrba i odvodnja) komunalne infrastrukturne mreže.

2. Uvjeti smještaja građevina gospodarskih djelatnosti

**Članak 5.**

Unutar predmetnog UPU-a ne planira se izgradnja građevina gospodarskih djelatnosti.

**3. Uvjeti smještaja građevina društvenih djelatnosti**

**Članak 6.**

Unutar predmetnog UPU-a ne planira se izgradnja građevina društvenih djelatnosti.

**4. Uvjeti i način gradnje stambenih građevina**

**Članak 7.**

1. Predmetni obuhvat podijeljen je na nekoliko prostornih cijelina sa oznakom S. Iste predstavljaju izgrađeni i neizgrađeni dio naselja, i to na način kako je to prikazano na kartografskom prikazu br. 4 „Način i uvjeti gradnje“.
2. Unutar ovoga Plana se mogu graditi samo slobodnostojeće stambene ili stambeno-poslovne građevine.
3. Stambenom građevinom smatra se jednobiteljska i višeobiteljska kuća. U stambenim građevinama moguće je imati i poslovni prostor ukoliko ne ugrožava okolinu bukom, ne zagađuje zrak, vodu i tlo prema odredbama posebnih zakona.
4. Na jednoj građevinskoj parceli može biti izgrađena samo jedna stambena kuća i uz nju pomoćne građevine (garaža, spremište i sl.) i manja poslovna građevina obrtničke namjene (usluge, servisi, ugostiteljske radnje, zanatske radnje ili sl.)
5. Građevinske čestice moraju imati neposredan pristup na javnu prometnicu.
6. Minimalna veličina građevinske čestice za gradnju stambenih građevna je 400,0 m2.
7. Najveći dopušteni koeficijent izgrađenosti za izgradnju stambenih građevina je 0,30.
8. Najveći dopušteni koeficijent iskorištenosti za izgradnju stambenih građevina iznosi 1,00, a ukoliko se dio objekata koristi za poslovne djelatnosti najveći dopušteni koeficijent iskorištenosti može iznositi 1,20.
9. Kod nove izgradnje, niti jedna pojedinačna građevina ne može imati tlocrtnu razvijenu površinu veću od 250 m2.
10. Najmanja dozvoljena udaljenost stambenih i pomoćnih građevina od granice susjedne građevinske čestice je 3,0 m, a najmanja udaljenost od prometnice je 5,0 m, dok otvoreni bazeni od granice susjedne građevinske čestice i prometnice moraju biti udaljeni najmanje 5,0 m.
11. Najveća dopuštena visina stambenih građevina iznosi podrum, prizemlje i dva kata (Po+P+2).
12. Najveća visina građevine do vijenca iznosi 9,0 m, a ukoliko se dio objekata koristi za poslovne djelatnosti najveća visina građevine do vijenca iznosi 10,0 m mjerena od najniže kote uređenog terena uz građevinu. Kao najniža kota uređenog terena uz građevinu se ne obračunava rampa za ulaz u podrum (garažu) objekta.
13. Podrumska etaža može biti locirana na udaljenosti od najmanje 1,0 m od granice susjedne građevinske parcele pod uvjetom da je potpuno ukopana, odnosno slobodne površine (iznad podruma) se uređuju kao zelene površine.
14. Najveći dopušteni koeficijent izgrađenosti uključuje sve građevine na parceli osim septičkih jama i cisterni koje su ukopane, a čija udaljenost od granice susjedne čestice ne može biti manja od 2,0 m.
15. Pomoćne građevine, ukoliko se grade kao slobodnostojeće građevine ne smiju pogoršavati uvjete stanovanja u susjednim stambenim građevinama.
16. Najveća dopuštena visina pomoćnih građevina je prizemlje (P), a najveća visina građevine do vijenca je 4,0 m.
17. Garaže bi se u načelu trebale graditi u sklopu stambene građevine ili ukopavanjem u teren ukoliko to dopušta konfiguracija terena. Garaže se mogu graditi i kao slobodnostojeće građevine po uvjetima za pomoćne građevine. Planom se određuje da su samostalne garaže orijentacijskih dimenzija 4.0 x 6.0 m, a dvojne 7,0 x 6,0 m.

1. Manje gospodarske građevine mogu se namijeniti uslužnim, servisnim, zanatskim, zanatsko-proizvodnim, ugostiteljskim i drugim sličnim djelatnostima, uz uvjet da ne ugrožavaju uvjete stanovanja.
2. Kolni pristup građevinskoj parceli smještenoj uz javno-prometnu površinu može zauzeti najviše 4,0 m širine fronta parcele. Izuzetno se dozvoljava kod stambeno-poslovnih građevina zauzimanje fronta širine najviše 5,0 m.
3. Na svakoj građevinskoj čestici moraju se osigurati dovoljne površine za promet u mirovanju usklađen sa veličinom i sadržajem građevina, i to 1 PM (parkirališno mjesto) po stambenoj jedinici u stambenim građevinama, odnosno 1 PM na 30 m2 poslovnog prostora zanatske namjene, te 1 PM na 15 m2 poslovnog prostora trgovačke ili uslužne namjene, ili 1 PM na 5 m2 ugostiteljske djelatnosti u stambeno poslovnim građevinama.
4. Sve građevine moraju biti izvedene s kosim krovom koji svojom dužom stranom treba pratiti liniju ulice, odnosno krovovi, u pravilu, trebaju biti paralelni s izohipsama. Krov mora biti logično povezan s tlocrtom zgrade. Najviše 1/3 krovne plohe može biti zauzeta sunčanim kolektorima.
5. Krovovi se izvode s kosim plohama najmanjeg nagiba 20 stupnjeva, odnosno najvećeg nagiba 35 stupnjeva. Izuzetno krovovi na malim rasponima (do 6 m) mogu biti najvećeg nagiba ploha 40 stupnjeva.
6. Teren oko stambenih građevina, potporni zidovi i terase trebaju se izvesti tako da ne narušavaju izgled naselja, prate nagib terena i da otjecanje vode sa terena ne bude na štetu susjednog zemljišta i građevina.
7. Da bi se sačuvao izgled padina, na kosim građevinskim česticama u pravilu se ne dopušta izgradnja podzida viših od 2,0 m i na manjoj međusobnoj udaljenosti od 1,0 m. Uređenjem terena ne smije se bitno utjecati na konfiguraciju terena, dozvoljava se do 1,0 m u odnosu na postojeće.
8. Ograda građevinske čestice za izgradnju stambene građevine izgrađuje se od kamena, betona, zelenila i metala maksimalne visine do 1,0 m.
9. Građevinsku česticu potrebno je sa minimalno 30% zelenila hortikulturno urediti, oplemeniti sadnjom drveća i ukrasnog zelenila.

**5. Uvjeti uređenja odnosno gradnje, rekonstrukcije i opremanja prometne, telekomunikacijske i komunalne mreže s pripadajućim objektima i površinama**

**5.1. Uvjeti gradnje prometne mreže**

**Članak 8.**

1. Infrastrukturnim građevinama smatraju se linijske i površinske građevine prometnog, telekomunikacijskog, energetskog i vodnogospodarskog sustava, a njihove vrste i tipovi određeni su posebnim propisima.
2. Pri projektiranju i izvođenju pojedinih građevina i uređaja prometne i komunalne infrastrukture potrebno se pridržavati posebnih propisa, kao i propisanih udaljenosti od ostalih infrastrukturnih objekata, uređaja i koridora, te pribaviti suglasnosti ostalih korisnika infrastrukturnih koridora i nadležnih službi. Infrastrukturni sustavi izgrađivati će se u skladu s planiranim kapacitetima novih sadržaja.
3. Detaljno određivanje trasa prometnica i komunalne infrastrukture, unutar koridora koji su određeni Planom utvrdit će se projektnom dokumentacijom, vodeći računa o konfiguraciji tla, zaštiti okoliša i drugim okolnostima te se dozvoljavaju manja odstupanja od prometnih i infrastrukturnih trasa i koridora kao posljedica detaljne izmjere i neće se smatrati izmjenom ovog Plana.
4. Svi infrastrukturni zahvati na području Plana moraju se obavljati tako da se prethodnim istraživanjima osigura ispravnost zahvata i onemogući narušavanje kakvoće tala bilo kakvim oštećenjima ili onečišćenjima.
5. U slučaju da se otkrije da preko planirane građevne parcele prolaze neki, do sada nepoznati, podzemni infrastrukturni vodovi, potrebno ih je premjestiti uz obvezatno geodetsko snimanje tako preložene trase i njeno ucrtavanje u katastarske karte.
6. Priključci građevinskih čestica na javne prometne površine predviđeni su kao kolno-pješački pristupi.
7. Moguća je fazna izgradnja prometnica po dijelovima koji čine funkcionalnu ili logičku cjelinu prema kojima će se i ishoditi lokacijske dozvole.
8. U obuhvatu Plana se nalazi postojeća lokalna prometnica, a koja će se položajno i visinski zadržati, a poprečni profil prometnice će se rekonstruirati sa dogradnjom pješačkog pločnika sa jedne strane kolnika.
9. Minimalna širina kolnika glavne pristupne prometnice je je 5,5 m, dok je nogostup potrebno izvesti s izdignutim rubnjakom, minimalne širine 1.50 m, te ga površinski obraditi asfaltbetonskim zastorom ili prefabriciranim betonskim elementima, a u zoni pješačkih prijelaza obvezna je primjena elemenata za spriječavanje urbanističko-arhitektonskih barijera.
10. Položaji kolnih priključaka, podložni su manjim promjenama i usklađenjima s dispozicijom i projektnim rješenjima pojedinih objekata.
11. Kolničke i kolno-pješačke konstrukcije potrebno je predvidjeti za osovinsko opterećenje od 100 kN sa suvremenim asfaltbetonskim zastorom.
12. Kolno-pješačke priključke građevinama, odnosno pojedinačnim građevinskim česticama koji se ostvaruju preko pločnika, potrebno je izvesti upuštanjem rubnjaka ili upuštanjem pločnika bez visinskih prepreka za pješake.
13. Sve prometnice potrebno je opremiti vertikalnom i horizontalnom signalizacijom, te javnom rasvjetom u funkciji osvjetljavanja pješačkih i kolnih površina.
14. Ovim planom dane su trase (koridori) prometnica, nastali kao rezultat rada na geodetsko – katastarskoj podlozi u mjerilu 1:1000.
15. Temeljem tih trasa pristupit će se izradi idejnih rješenja prometnica, koje će služiti kao podloga za parcelaciju prometnica.
16. Do realizacije prometnica predviđenih ovim planom, moguće je izdavanje akata za gradnju, odnosno formiranje građevinskih čestica, ukoliko su iste uređene (imaju ostvaren – izveden pristup parceli u skladu sa Zakonom o prostornom uređenju i Zakonom o gradnji), ali uz zaštitu i očuvanje koridora prometnica predviđenih ovim planom. Realizacijom prometnice, predviđene ovim planom, izdani akt za gradnju je potrebno izmjenit u skladu sa novim načinom priključenja parcele na javni put.

**5.1.1. Javna parkirališta i garaže**

**Članak 10.**

Na području obuhvata Plana nije predviđeno uređenje i/ili izgradnja javnih parkirališta i garaža.

**5.1.2. Trgovi i druge veće pješačke površine**

**Članak 11.**

Na području obuhvata Plana nisu predviđene veće pješačke površine.

**5.2. Uvjeti gradnje telekomunikacijske mreže**


**Članak 12.**

1. Plan određuje položaj objekata područnih centrala te glavnu javnu telekomunikacijsku mrežu.
2. Izgradnja mreže i građevina telekomunikacijskog sustava određuje se lokacijskom dozvolom na temelju Plana, u skladu sa važećim zakonskim propisima (zakon i pravilnik ) koji reguliraju izgradnju TK objekata i mreže.
3. Svaka postojeća i novooplanirana građevina priključuje se na telefonsku mrežu na način kako to određuje nadležna ustanova ili poduzeće.
4. TK mreža u pravilu se izvodi podzemno, i to kroz postojeće prometnice, prema rasporedu komunalnih instalacija u trupu ceste. Ako se projektira i izvodi izvan prometnica treba se provoditi na način da ne onemogućava gradnju na građevinskim parcelama, odnosno izvođenje drugih instalacija.
5. Projektiranje i izvođenje TK mreže rješava se sukladno posebnim propisima, a prema rješenjima ovog Plana.
6. Građevine telefonskih centrala i drugih uređaja mogu se rješavati kao samostalne građevina na vlastitim građevinskim parcelama ili unutar drugih građevina kao samostalne funkcionalne cjeline.
7. Sve mjesne i međumjesne EKI-a (mrežni kabeli, svjetlovodni i koaksijalni kabeli) u pravilu se trebaju polagati u koridorima postojećih odnosno planiranih prometnica. Građevine telefonskih centrala i ostali elektro komunikacijski uređaji planiraju se kao samostalne građevine na vlastitim građevnim česticama ili unutar drugih građevina kao samostalne funkcionalne cjeline. Svaka postojeća i novoplanirana građevina treba imati osiguran priključak na EKMI. Mobilnom telefonijom potrebno je postići dobru pokrivenost područja, tj. sustavom baznih stanica koje se postavljaju izvan zona zaštite spomenika kulture i izvan vrijednih poljoprivrednih područja.
8. Elektro komunikacijski (EK) objekti i uređaji moraju biti građeni u skladu sa ekološkim kriterijima i mjerama zaštite, te moraju biti izgrađeni u skladu s posebnim propisima. Koncesionari koji pružaju EK usluge moraju se koristiti jedinstvenim (zajedničkim) podzemnim i nadzemnim objektima za postavku mreža i uređaja.
9. Za razvoj pokretnih komunikacija planirati gradnju građevina infrastrukture pokretnih komunikacijskih mreža svih sustava sadašnjih i slijedećih generacija tj. njihovih tehnologija. To su osnovne postaje s pripadajućim antenskim uređajima, potrebnim kabelskim vodovima i ostalom opremom. Osnovne postaje pokretnih komunikacija mogu biti postavljene na antenske stupove na planiranim građevinama ili kao samostojeći. Potrebna visina samostojećih antenskih stupova proizlazi iz tehničkog rješenja, a maksimalno iznosi 70 m.
10. Za spajanje objekata na postojeću telekomunikacijsku mrežu treba izvršiti slijedeće:

* potrebno je osigurati koridore za trasu DTK-a
* za naselja: podzemno i/ili nadzemno u zoni pješačkih staza ili zelenih površina
* za magistralno i međumjesno povezivanje: podzemno slijedeći koridore prometnica ili željezničkih pruga. Iznimno kada je to moguće, samo radi bitnog skraćivanja trasa, može se planirati i izvan koridora prometnica ili željezničkih pruga vodeći računa o pravu vlasništva.
* planirani priključak izvesti u najbližem postojećem kabelskom zdencu što bliže komunikacijskom
* čvorištu.
* koridore DTK-a planirati unutar koridora kolnih i kolno-pješačkih prometnica.
* pri planiranju odabrati trasu udaljeno u odnosu na elektroenergetske kabele te voditi računa o postojećim trasama.
* osim gore navedenih uvjeta svaka izgradnja EKI mora biti usklađena sa odredbama iz pozitivnih zakona i propisa.
* pri izgradnji EKI-a te paralelnom vođenju s ostalim infrastrukturnim instalacijama poštivati zahtjeve i udaljenosti iz Pravilnik o načinu i uvjetima određivanja zone elektroničke komunikacijske infrastrukture i druge povezane opreme, zaštitne zone i radijskog koridora te obveze investitora radova ili građevine (NN 75/13).

1. Gradnjom nove komunalne infrastrukture i različitih vrsta građevina ili sadnjom nasada postojeća elektronička komunikacijska infrastruktura i druga povezana oprema ne smije biti oštećena i ometana te je obvezno osigurati pristup i nesmetano održavanje iste tijekom cijelog vijeka trajanja.
2. U svrhu eliminiranja mogućeg mehaničkog oštećenja elektroničke komunikacijske infrastrukture i druge povezane opreme kod paralelnog vođenja, približavanja i križanja s ostalom infrastrukturom u prostoru, potrebno je pridržavati se određenih minimalnih razmaka.
3. Minimalne udaljenosti kod približavanja i križanja određene u ovom članku odnose se na nezaštićeni elektronički komunikacijski kabel s metalnim vodičima položen u otvoreni rov. Ako se radi o kabelu koji je položen u cijevi ili kabelsku kanalizaciju, smatra se da već postoji određeni stupanj mehaničke zaštite te se prihvaćaju manje udaljenosti kod približavanja i križanja, a koje su definirane u slučaju kada su poduzete odgovarajuće zaštitne mjere u skladu s ovim Pravilnikom.
4. U slučaju paralelnog vođenja ili približavanja trasi elektroničkog komunikacijskog kabela drugih podzemnih ili nadzemnih instalacija, opreme, građevina ili nasada, gdje je udaljenost manja od udaljenosti propisanih u donjoj Tablici, investitor je obvezan od infrastrukturnog operatora zatražiti uvjete za tehničko rješenje zaštite elektroničke komunikacijske infrastrukture i druge povezane opreme.

Tablica



1. Elektronička komunikacijska infrastruktura planira se u skladu sa ZEK-om, Uredbom o mjerilima razvoja elektroničke komunikacijske infrastrukture i druge povezane opreme (NN br. 131/12 i 92/15), Pravilnikom o tehničkim uvjetima za kabelsku kanalizaciju (NN br. 114/10 i 29/13), Pravilnikom o načinu i uvjetima određivanja zone elektroničke komunikacijske infrastrukture i povezane opreme, zaštitne zone i radijskog koridora te obveze investitora radova ili građevine (NN br. 75/13) i Pravilnikom o svjetlovodnim distribucijskim mrežama (NN br. 57/14).

**5.3. Uvjeti gradnje komunalne infrastrukturne mreže**

* + 1. **Energetika**

**Članak 13.**

* + - 1. Na području obuhvata plana sukladno smjernicama dobivenim od nadležne službe HEP-a, nije predviđena gradnja naponskog nivoa 110 KV i više.
      2. Unutar područja obuhvata plana će se u skladu sa postojećim elektroenergetskim sustavom dograditi mreža niskog napona kako bi se omogućilo priključenje svih korisnika na mrežu unutar cjelokupnog područja plana. Položaj i trase vodova mogu se odrediti u postupku ishođenja pojedinačnih lokacijskih dozvola.
      3. Prilikom gradnje i rekonstrukcije elektroenergetskih objekata treba obratiti pažnju na sljedeće uvjete:
* građevinska čestica predviđena za trafostanice mora biti minimalno dimenzija 6 x 5 m s mogućnosti kolnog prilaza
* dubina kabelskih kanala u zelenim površinama i nogostupu iznosi 0,8 m , a pri prelasku kolnika iznosi 1,2 m
* širina kabelskih kanala ovisi o broju i naponskom nivou paralelno
* položenih kabela
* na mjestima prelaska preko prometnica kabeli se provlače kroz PVC cijevi promjera Ø 110 mm , Ø 160 mm i Ø 200 mm ovisno o tipu i presjeku kabela
* prilikom polaganja kabela po cijeloj dužini kabelske trase obavezno se polaže uzemljivačko uže Cu 50 mm²
* elektroenergetski kabeli polažu se u pravilu u nogostup prometnice stranom suprotnom od strane kojom se polažu telekomunikacijski kabeli. Kod paralelnog vođenja elektroenergetskih i telekomunikacijskih kabela obavezno je poštivanje minimalne udaljenosti od 50 cm , a isto vrijedi i za međusobno križanje s tim da kut križanja ne smije biti manji od 45º iako je poželjno da iznosi 90º.
  + - 1. Osim gore navedenih uvjeta svaka izgradnja elektroenergetskih objekata mora biti usklađena sa važećim odredbama iz zakona, pravilnika i propisa koji se odnose na gradnju, zaštitu na radu, zaštitu od požara te gradnju elektroenergetskih objekata.
      2. Moguća su odstupanja u pogledu rješenja trasa elektroenergetskih vodova i lokacije elektroenergetskih građevina utvrđenih ovim Planom, radi usklađenja s planovima i preciznijim geodetskim izmjerama, tehnološkim inovacijama i dostignućima i neće se smatrati izmjenama ovog Plana.
    1. **Vodoopskrba**

**Članak 14.**

(1) Predmetno područje će se snabdijevati iz vodospreme Lovreć locirane na visinskoj koti dna cca 572,00 m.n.m., te će se detaljnim hidrauličkim proračunom kod izrade glavnih projekata dobiti eventualno stvarno povećanje tlaka, pa će se po potrebi ugraditi reducir ventil na priključku za ovo područje. Planirani cjevovod DN 150 mm biti će priključen na cjevovod uz Državnu cestu D–60 zapadno od obuhvata i sa naseljem Kula istočno od obuhvata. Za priključenje ovog područja trebati će izgraditi vodovod u lokalnoj prometnici.

(2) Kapaciteti vodovodne mreže moraju osiguravati protok od minimum 10 l/s prema Pravilniku o hidrantskoj mreži za gašenje požara NN 8/2006. Planirana je izgradnja novih vodoopskrbnih cjevovoda koji sa postojećim zatvaraju prsten i osiguravaju napajanje sa dvije strane.Točan položaj vodovodnih trasa odrediti će se Idejnim projektima za ishođenje lokacijskih dozvola.Vodoopskrbni cjevovodi izvode se ductil cijevima a minimalna dubina ukopavanja cjevovoda je 1,00 m , računajući od tjemena cijevi do nivelete prometnice.

(3) Predviđa se izgradnja vanjske hidrantske mreže sa hidrantima smještenim uz javne prometne površine. Potrebna protupožarna količina vode od 10 l/s na svim lokacijama stambeno-radne zone osigurava se planiranim povezivanjem sustava prstenastom mrežom profila DN 100 mm.

(4) Vodoopskrba mreža prikazana je na kartografskom prikazu br. 2.4. Vodovodna mreža u mjerilu 1:1000.

(5) Sukladno Pravilniku o hidrantskoj mreži (NN 8/06) te protupožarnim uvjetima napominje se da je za građevine potrebno ishoditi posebne uvjete građenja - Policijske uprave Splitsko-dalmatinske, kojima se utvrđuju posebne mjere zaštite od požara a koji trebaju biti podloga za izradu glavnog projekta. Policijska uprava, Splitsko-dalmatinska sukladno izdanim uvjetima na glavni projekt, potvrđuje da su u glavnom projektu propisane mjere zaštite od požara.

* + 1. **Odvodnja**

**Članak 15.**

* + - 1. Na području obuhvata Plana nije izgrađen sustav javne odvodnje fekalnih i oborinskih voda.
      2. Do izgradnje sustava javne odvodnje moguća je izgradnja objekata s prihvatom sanitarnih otpadnih voda u vodonepropusne sabirne jame i odvozom prikupljenog efluenta putem ovlaštene osobe ili izgradnja objekta s ugradnjom uređeja za pročiščavanje otpadnih voda te ispuštanje pročišćenih otpadnih voda u prirodni prijemnik, a sve ovisno o uvjetima na terenu i uz suglasnost Hrvatskih voda.
      3. Oborinske čiste vode sa krovnih i zelenih površina prihvačaju se posebnim kanalima i upuštaju se putem upojnih bunara u podzemlje, odnosno u okolni teren unutar pojedinačne građevne čestice, kao trajno rješenje.

**6. Uvjeti uređenja javnih zelenih površina**

**Članak 16.**

Zaštitne zelene površine (Z) su pretežno neizgrađeni prostor, javne zelene površine uređuju se pretežito kroz očuvanje postojeće vegetacije te uz dopunu novim autohtonim zelenilom. Zaštitne zelene površine uređuju se na način da ne ometaju sigurnost odvijanja prometa u smislu očuvanja preglednosti prometnih površina. U sklopu zaštitnih zelenih površina (Z) mogu se graditi i uređivati rekreacijske površine i igrališta bez objekata, komunalna infrastruktura, pješački putovi, staze, odmorišta.

**7. Mjere zaštite prirodnih i kulturno-povijesnih cjelina i građevina i ambijentalnih vrijednosti**

**Članak 17.**

1. U okviru ovog UPU-a nema zaštićenih kulturnih dobara upisanih u Registar kulturnih dobara RH, ali upošto se radi o široj arheološkoj zoni, postoji mogućnost da se prilikom izvođenja zemljanih radova naiđe na nove, do sada nepoznate arheološke nalaze, pa je stoga potrebno na dijelu zone sjeverno od lokalne ceste L-67137, a gdje su već evidentirane najmanje dvije prapovijesne gomile (tumula), potrebno provesti arheološko istraživanje, dok unutar ostatka obuhvata UPU-a, ako se prilikom izvođenja građevinskih ili drugih radova naiđe na arheološko nalazište ili nalaze, potrebno je prekinuti radove i o nalazu obavjestiti nadležni Konzervatorski odjel u Imotskom, pa će eventualno na pojedinim mjestima u području obuhvata UPU-a biti potrebno angažirati arheološki nadzor.
2. Međutim, upošto se dio predmetnog područja nalazi u III zoni sanitarne zaštite, što uvjetuje kod izrade urbanističke dokumentacije i kod utvrđivanja uvjeta korištenja prostora obavezno poštivanje svih ograničenja i zabrana za III zonu utvrđenih Pravilnikom o utvrđivanju zona sanitarne zaštite.
3. Opća načela zaštite ambijentalnih vrijednosti naselja, a koja je potrebno primjenjivati su:

* očuvanje vrijedne povijesne slike, volumena (gabarita) i obrisa okolnih naselja, naslijeđenih vrijednosti krajolika i slikovitih pogleda (vizura),
* osiguranje ravnoteže i sklada između izgrađenog i prirodnog neizgrađenog prostora,
* korištenje udomaćenih biljnih vrsta za sadnju,
* čuvanje prirodne vegetacije te njeno uključivanje u krajobrazno uređenje,
* gradnja novih objekata ne smije promijeniti tradicionalno osobitosti šireg prostora (terase, suhozidi, vegetacija)

**8. Postupanje sa otpadom**

**Članak 18.**

Na prostoru Plana moguć je nastanak komunalnog otpada. U sklopu obuhvata planirati mjesto za privremeno odlaganje komunalnog otpada, primjereno ga zaštititi, oblikovati u okoliš na građevnoj čestici il u sklopu objekta ukoliko je moguće. Kontejneri, posude i mreže za izdvojeno sakupljanje korisnog otpada bit će smješteni na automobilom dostupna, ali ne dominantna mjesta u skladu s uvjetima nadležne službe.

**9. Mjere sprječavanja nepovoljnog utjecaja na okoliš**

**Članak 19.**

(1) Svojom brojnošću i samom činjenicom fizičke prisutnosti u gotovo svim dijelovima zone plana, elektroprivredni objekti automatski negativno doprinose općem korištenju i oblikovanju prostora, koje nažalost nikakvim mjerama nije moguće potpuno eliminirati, već ih je primjenom odgovarajućih tehnologija i tehničkih rješanja moguće svesti na manje i prihvatljivije iznose, što je primjenjeno i u ovom rješenju sustava elektroopskrbe u maksimalno mogućem opsegu.

(2) U tom kontekstu mogu se navesti najvažnije mjere sprječavanja nepovoljna utjecaja na okoliš:

* Niti jedan od postojećih i planiranih elektroprivrednih objekata na području ove općine nije iz skupine tzv. aktivnih zagađivača prostora.
* Primjenom kabelskih (podzemnih) vodova 20(10) kV višestruko se povećava sigurnost napajanja potrošaća, uklanja se opasnost od dodira vodova pod naponom i uklanja se vizualni utjecaj nadzemnih vodova na okoliš.
* Trafostanice gradskog tipa izgraditi u obliku kućice adekvatno arhitektonski oblikovane i uklopljene u okoliš. Gradske trafostanice koje su eventualno locirane u drugim objektima treba adekvatno zaštititi od širenja negativnih utjecaja na okoliš ( buka, zagrijavanje, vibracije, požar i sl.).
* Sve pasivne metalne dijelove vodova i postrojenja bez obzira na vrstu lokacije treba propisno uzemljiti i izvršiti oblikovanje potencijala u neposrednoj blizini istih kako bi se eliminirale potencijalne opasnosti za ljude i životinje koji povremeno ili trajno borave u njihovoj blizini.

1. Samom izgradnjom i oblikovanjem prostora, moguće je negativno utjecati na okoliš, koju je primjenom odgovarajućih tehnologija i tehničkih rješenja moguće svesti na minimum, što je primjenjeno u ovom rješenju komunalne infrastrukture.

**9.1. Zaštita podzemnih voda**

**Članak 20.**

1. Zaštitu podzemnih voda od zagađivanja obzirom da je riječ od III. redu zaštite potrebno je provoditi na sljedeći način:

* usvojen je razdijelni sistem kanalizacije , kao najoptimalniji i siguran.
* ugradnja separatora ulja i masti na kanalima oborinskke kanalizacije.
* usvojen zatvoreni sistem odvodnje kanalizacije.
* osigurana kvalitetna vodoopskrba planiranog prostora.

1. Prema Odluci o određivanju zona sanitarne zaštite i zaštitnih mjera izvorišta vodozaštitna područja dijele se na četiri zone prema stupnju opasnosti od mogućeg zagađenja vode. U dijelu obuhvata ovog Plana određena je treća zona:

- treća zona sanitarne zaštite, zona ograničenja i kontrole (šire vodozaštitno područje),

1. Treća zona sanitarne zaštite obuhvaća područje u smjeru dotoka u kojem se nalaze privilegirani tokovi podzemnih voda, gdje je vrijeme tečenja vode do izvorišta od 10 sati do 10 dana.
2. U III. zoni sanitarne zaštite nije dopušteno:

* površinsko i podzemno eksploatiranje mineralnih sirovina,
* svako skladištenje nafte i naftnih derivata, radioaktivnih i drugih za vodu opasnih tvari, izuzev uskladištenja lož ulja za domačinstvo i pogonskog goriva za poljoprivredne strojeve, ako su provedene propisane sigurnosne mjere za građenje, dovoz, punjenje, uskladištenje i uporabu,
* deponiranje otpada,
* građenje industrijskih postrojenja opasnih za kakvoću podzemne vode, i onih postrojenja koja ispuštaju za vodu opasne otpadne tvari,
* građenje cjevovoda za tekućine koje su štetne i opasne za vodu,
* ispuštanje nepročišćenih otpadnih voda,
* izvođenje istražnih i eksploatacijskih bušotina na naftu, zemni plin, radioaktivne tvari, kao i izrada podzemnih spremišta,
* nekontrolirana uporaba tvari opasnih za vodu kod građenja objekata,
* građenje prometnica bez sustava kontrolirane odvodnje i pročišćavanja oborinskih voda
* građenje kemijskih industrijskih postrojenja, građenje prometnica bez sustava kontrolirane odvodnje i pročišćavanja oborinskih voda

1. Za izvedbu zahvata u prostoru koji nije dopušten po člancima 24. i 26. iz Narodnih novina, broj 55/02, potrebno je načiniti projekt u sklopu kojeg treba detaljnim i namjenskim vodoistražnim radovima ispitati uži lokalitet (mikrozonu).
2. Prema tome, u postupku utvrđivanja lokacijskih dozvola za izgradnju prilikom utvrđivanja detaljne namjene svake pojedine građevine i uvjeta za njenu izgradnju potrebno je voditi računa o navedenim ograničenjima koja su utvrđena Pravilnikom o zaštitnim mjerama i uvjetima za određivanje zona sanitarne zaštite izvorišta voda za piće (Narodne novine, broj 55/02, Članak 22,24,26 i 27), te također treba ishodovati vodopravne uvjete, odnosno stručno mišljenje Hrvatskih voda.

**9.2. Zaštita od buke**

**Članak 21.**

1. Potencijalni izvori buke ne smiju se smještati na prostore gdje neposredno ugrožavaju stanovanje, te remete rad mirnim djelatnostima.
2. Kao dopunsko sredstvo za zaštitu od buke uređivat će se i zelenilo kao prirodna zaštita.

**9.3. Zaštita zraka**

**Članak 22.**

1. U cilju zaštite i spriječavanja nepovoljnog utjecaja na okoliš svaki zahvat u prostoru treba sagledati i uskladiti s uvjetima koji osiguravaju zaštitu prostora.
2. Treba osigurat poboljšanje kakvoće zraka raznim mjerama i aktivnostima:

* ograničavati emisije i propisivati tehničke standarde;
* izvođenjem nekog zahvata ne smije se izazvati značajno povećanje opterećenja.

1. Razina značajnog opterećenja ocjenjuje se temeljem rezultata utjecaja na okoliš. Zbog dodatnog opterećenja emisija iz novog izvora ne smije doći do prelaska kakvoće zraka u nižu kategoriju i treba osigurati protočnost prometnica.

**9.4. Zaštita od elementarnih nepogoda i ratnih opasnosti**

**Članak 23.**

Pri izradi projektne dokumentacije za ishodovanje dozvole za gradnju, projektant je obvezan primjenjivati odredbe važećih zakona i pravilnika, osobito:

* Procjena rizika od velikih nesreća za Općinu Lovreć iz 2019. godine.
* Zakon o sustavu civilne zaštite ("Narodne novine" br. 82/15, 118/18, 31/20, 20/21)
* Pravilnik o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 66/21);
* Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora ("Narodne novine" br. 29/83, 36/85 i 42/86),
* Pravilnik o postupku uzbunjivanja stanovništva ("Narodne novine" br. 69/16)
* Pravilnik o tehničkim zahtjevima sustava javnog uzbunjivanja stanovništva („Narodne novine“ br. 69/16)
* Uredba o sprječavanju velikih nesreća koje uključuju opasne tvari ("Narodne novine" br. 44/14, 31/17, 45/17)
* Zakon o prostornom uređenju ("Narodne novine" br. 153/13, 65/17, 114/18, 39/19, 98/19) i Zakon o gradnji ("Narodne novine" br. 153/13, 20/17, 39/19, 125/19)
* Zakon o zaštiti okoliša ("Narodne novine" br. 80/13, 153/13, 78/15, 12/18, 118/18)

Zaštita od potresa

1. Područje Lovreća nalazi se u zoni IX stupnja intenziteta potresa MSK ljestvice. Potrebno je osigurati zaštitu od potresa X stupnja MSK ljestvice, što je potres koji može izazvati srednje teške do teške posljedice. Prostor na kojem se nalaze objekti starije gradnje spada u zonu jake ugroženosti od potresa, dok prostor nove izgradnje predstavlja zonu male ugroženosti od potresa. Kategorizacija zona ranjivosti od potresa odreduje se na bazi izgrađenosti zemljišta, te vrste konstrukcije objekata neotpornih na dinamičke utjecaje.
2. Planirane građevine moraju se projektirati u skladu s važećom tehničkom regulativom koja određuje uvjete za potresna područja. Kod rekonstruiranja postojećih građevina izdavanje lokacijskih dozvola ili rješenja o uvjetima građenja treba uvjetovati ojačavanjem konstrukcije građevine sukladno važećim zakonima, propisima i normama.
3. Od urbanističkih mjera u svrhu efikasne zaštite od potresa, potrebno je konstrukcije svih građevina planiranih za izgradnju na području Plana uskladiti sa zakonskim i pod zakonskim propisima za predmetnu seizmičku zonu. Za područja u kojima se planira izgradnja večih stambenih i poslovnih građevina, potrebno je izvršiti geomehaničko i drugo ispitivanje terena kako bi se postigla maksimalna sigurnost konstrukcija na predviđene potrese.
4. Pri projektiranju valja poštovati postojeće tehničke propise (Pravilnik o tehničkim normativima za izgradnju objekata visokogradnje u seizmičkim područjima – Sl. List br. 31/81, 49/82, 29/83, 21/88 i 52/90 i Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora NN 29/83, 36/85 i 42/86). Projektiranje, građenje i rekonstrukcija važnih građevina mora se provesti tako da građevine budu otporne na potres. Potrebno je osigurati dovoljno široke i sigurne evakuacijske puteve i potrebno je omogućiti nesmetan pristup svih vrsta pomoći u skladu s važećim propisima o zaštiti od požara, elementarnih nepogoda i ratnih opasnosti.
5. Iz pravilnika o mjerama zaštite od elementarnih nepogoda i ratnih opasnosti preuzete su slijedeće mjere:

* članak 25. st. 1.: Međusobni razmak SO i PO H1/2 + H2/2 + 5 m;
* članak 25. st. 2.: Otvoreni blokovi sa dva otvora H1/2 + H2/2 + 5 m;
* članak 28.: Neizgrađene površine za sklanjanje od rušenja i evakuaciju stanovništva čije su granice od susjednih objekata udaljene najmanje za H/2, a veličina površine ne može biti manja od broj st./4 u m2;
* članak 30.: U naselju i među naseljima potrebno je osigurati nesmetani prolaz žurnim službama;
* članak 30.: Udaljenosti objekta od ruba javne prometne površine ne može biti manji od H/2;
* članak 30.: Udaljenost objekta od ruba kolnika magistralne i regionalne ceste ne može biti manji od H;
* članak 34. St. 2.: Uvjeti uređenja prostora za građevinsku parcelu moraju sadržavati stupanj seizmičnosti područja za građevinske društvene infrastrukture, sportsko-rekreacijske, zdravstvene i slične građevine koji koristi veći broj različitih korisnika kao i javne prometne površine.

1. Međusobni razmak objekata može biti i manji pod uvjetom da je tehničkom dokumentacijom dokazano da je konstrukcija objekta otporna na rušenje od elementarnih nepogoda, te u slučaju ratnih razaranja rušenje neće u većem opsegu ugroziti živote ljudi i izazvati oštećenja na drugim objektima, a Projektiranje potresne otpornosti konstrukcija treba izrađivati u skladu s HRN EN 1998-1:2011/NA:2011, Eurokod 8, čija će primjena osigurati gradnju primjereno seizmički otpornih građevina.
2. Potrebno je osigurati dovoljno široke i sigurne evakuacijske putove, omogućiti nesmetan pristup svih vrsta pomoći u skladu s važećim propisima o zaštiti od požara, elementarnih nepogoda i ratnih opasnosti.
3. Građevine društvene infrastrukture, športsko-rekreacijske, zdravstvene i slične građevine koje koristi veći broj različitih korisnika, javne prometne površine, moraju biti građene ili uređene na način da se sprijeći stvaranje arhitektonsko-urbanističkih barijera.

Zaštita od snježnih oborina i poledice

1. Snježne oborine mogu prouzročiti velike štete na građevinama, a najvećim dijelom to se odnosi na krovne konstrukcije, koje trebaju biti projektirane prema normama za opterećenje snijegom karakteristično za različita područja, a određeno na temelju meteoroloških podataka iz višegodišnjeg razdoblja motrenja.
2. Preventivne mjere zaštite od poledice uključuju prognozu za tu pojavu te izvješćivanje o tome odgovarajućih službi, koje u svojoj redovnoj djelatnosti vode računa o sigurnosti prometne infrastrukture.
3. Potrebno je napraviti statistički pregled područja pogođenih snježnim oborinama i poledicom, a prilikom projektiranja objekata treba voditi računa da isti izdrže opterećenja, te shodno tome treba ugraditi mjere sukladno Zakonu o zaštiti od elementarnih nepogoda (NN br. 73/97) i Pravilniku o mjerama zaštite od elementarnih nepogoda i ratnih opasnosti u prostornom planiranju i uređivanju prostora (NN br. 29/83, 36/85 i 42/86).

Zaštita od olujnih i orkanskih vjetrova

1. Zaštita od olujnih i orkanskih vjetrova koji nisu posljedica nevremena kao kompleksne atmosferske pojave moguće je ostvariti provođenjem preventivnih mjera već pri gradnji naselja, zgrada za stanovanje i drugih građevinskih i industrijskih objekata napose tamo gdje se očekuju olujni i jači vjetrovi. Također i u gradnji prometnica.
2. S obzirom na svoje rušilačko djelovanje, olujni i orkanski vjetar vrlo štetno djeluje na građevinarsku djelatnost jer onemogućcava radove, ruši dizalice, krovove i loše izvedene građevinske objekte.
3. U području elektroprivrede i telekomunikacija, kidaju se električni i telekomunikacijski vodovi, ruše njihovi nosači.

Tehničko-tehnološke katastrofe izazvane nesrećama u gospodarskim objektima i cestovnom prometu

1. Na području Općine Lovreć ne skladište se opasne tvari.
2. Tehnološki procesi u kojima se koriste ili proizvode zapaljive tekućine i plinovi ili eksplozivne tvari, mogu se obavljati samo u građevinama ili njenim dijelovima koji su izgradeni sukladno važećim propisima koji uređuju predmetnu problematiku.
3. U blizini zatečenih lokacija gdje se proizvode, skladište, prerađuju, prevoze, sakupljaju ili obavljaju druge radnje s opasnim tvarima ne preporuča se gradnja objekata u kojem boravi veći broj osoba. (dječji vrtići, škole, sportske dvorane, trgovački centri, stambene građevine i sl.);
4. Nove objekte koji se planiraju graditi, a u kojima se pojavljuju opasne tvari potrebno jelocirati na način da u slučaju nesreće ne ugrožavaju stanovništvo (rubni dijelovi poslovnih zona) te obvezati vlasnike istih na uspostavu sustava za uzbunjivanje i uvezivanje na nadležni županijski centar 112.
5. Za potrebe gašenja požara u hidrantskoj mreži treba, ovisno o broju stanovnika, osigurati potrebnu količinu vode i odgovarajućeg tlaka. Prilikom gradnje ili rekonstrukcije vodoopskrbnih mreža, ukoliko ne postoji treba predvidjeti vanjsku hidrantsku mrežu sukladno propisima.
6. Radi omogućavanja spašavanja osoba iz građevina i gašenja požara na građevini ili otvorenom prostoru treba planirati odgovarajuće vatrogasne pristupe, prilaze i površine za operativni rad vatrogasnih vozila.
7. Na području Općine Lovreć dozvoljen je prijevoz opasnih tvari državnom cestom D 60.
8. Uz navedenu prometnicu potrebno je spriječiti daljnji razvoj naselja i postojeća naselja rekonstruirati, a stanovništvo stalno educirati za postupanje u slučaju nesreće s opasnim tvarima.

Zaštita od epidemije

1. U slučaju katastrofe i velike nesreće na području Općine Lovreć može doći do pojave raznih vrsta bolesti ljudi i životinja, te pojave epidemija, uglavnom uzrokovanih neodgovarajućim sanitarnim uvjetima. Takoder može doći do širenja bolesti bilja.
2. Potrebno je eventualna odlagališta otpada planirati na većoj udaljenosti od naseljenih mjesta kao i od podzemnih vodotoka na području Općine Lovreć, te na mjestima gdje bi na najmanji mogući način onečišćavala okoliš.

Sklanjanje ljudi

1. Sklanjanje stanovništva osigurava se privremenim izmještanjem stanovništva te prilagođavanjem podrumskih i drugih pogodnih građevina za funkciju sklanjana ljudi u skladu s Planom zaštite i spašavanja za slučaj neposredne ratne opasnosti.
2. Za sve građevine u kojima boravi veći broj ljudi, obvezna je izrada plana evakuacije. Evakuacija je pravovremeno, organizirano, brzo i sigurno napuštanje građevina ili dijela građevine dok još nije nastupila neposredna opasnost za osobe.
3. Evakuacijski putevi moraju biti dobro osvijetljeni sa pričuvnim izvorom napajanja preko generatora (agregata) ili akumulatora (baterije). Najveća dozvoljena duljina puta za evakuaciju (unutar građevine) je 45 m, a označavanje smjera kretanja prema izlazima provodi se postavljanjem slikovitih oznaka i natpisa na uočljivim mjestima, u visini očiju. Svi segmenti puta za evakuaciju (izlazi, hodnici, stubišta i dizala) moraju zadovoljavati zakonske odredbe koji propisuju način njihove gradnje i izvedbe.
4. U građevinama ugostiteljsko-turističke namjene gdje boravi više od 100 osoba obvezno se instalira i protupanična rasvjeta koja se uključuje automatski nakon nestanka struje ili isključenja sklopke.
5. U svrhu efikasne zaštite od potresa, potrebno je konstrukcije svih građevina planiranih za izgradnju na području zone uskladiti sa zakonskim i pod zakonskim propisima za predmetnu seizmičku zonu. Za područja u kojima se planira izgradnja većih građevina, potrebno je izvršiti geomehaničko i drugo ispitivanje terena kako bi se postigla maksimalna sigurnost konstrukcija. Na seizmičkom području Općine (IX stupanj MSK), kod izgradnje objekata primjenjuje se tehnički normativi kao za predviđeni potres X stupnja po MSK ljestvici.
6. Zbog pojava orkanskog i jakog vjetra koji pomiće manje predmete i baca crijep, čini manje štete na kućama i drugim objektima te obara drveće i čupa ga sa korijenjem te čini znatne štete na zgradama, potrebno je graditi zgrade sa čvrstim krovnim konstrukcijama.
7. Vlasnici i korisnici objekata u kojima se okuplja ili istodobno boravi više od 250 ljudi te odgojne, obrazovne, zdravstvene i druge ustanove, prometni terminali, sportske dvorane, stadioni, trgovački centri, hoteli, autokampovi, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.
8. Vlasnici građevina dužni su, bez naknade, na zahtjev Državne uprave dopustiti postavljanje uređaja za uzbunjivanje građana i korištenje električne energije.

**9.5. Zaštita od požara**

**Članak 24.**

1. Pri projektiranju mjera zaštite od požara,kod donošenja dokumenata prostornog uređenja potrebno je omogućiti:

* evakuaciju ljudi i životinja i imovine sigurnosnim udaljenostima između građevina ili njihovom požarnom odjeljivanju,osiguranjem pristupa i operativnih površina za vatrogasna vozila,
* osiguranje dostatnih izvora vode za gašenje,uzimajući u obzir postojeća i nova naselja,građevine,postrojenja i prostore te njihova požarna opterećenja i zauzetost osobama.

1. Mjere zaštite od požara projektirati u skladu s pozitivnim hrvatskim i preuzetim propisima koji reguliraju ovu problematiku s posebitom pozornošću na:

* Pravilnik o uvjetima za vatrogasne pristupe (NN 35/94, 142/03),
* Pravilnik o otpornosti na požar i drugim zahtjevima koje građevine moraju zadovoljavati u slučaju požara (NN 29/13, 87/15)
* Pravilnik o hidrantskoj mreži za gašenje požara (NN 8/06),
* Visoke objekte projektirati prema OIB – Smjernicama 2.3. Protupožarna zaštita u zgradama čija kota poda najvišeg kata je najmanje 22 m iznad kote površine na koju je moguć pristup (izdanje 2011.).
* Trgovačke sadržaje projektirati u skladu s tehničkim smjernicama; austrijskim standardom TRVB N 138 Prodajna mjesta građevinska zaštita od požara) ili američkim smjernicama NFPA 101 (izdanje 2018.).
* Športske dvorane projektirati u skladu s američkim smjernicama NFPA 101 (izdanje 2018.).
* Obrazovne ustanove projektirati u skladu s američkim smjernicama NFPA 101 (izdanje 2018.).
* Sustav prikupljanja i pročišćavanja otpadnih voda projektirati prema NFPA 820, 2016

1. U slučaju da će se u objektima stavljati u promet, koristiti i skladištiti zapaljive tekućine i plinovi potrebno je postupiti sukladno odredbama važećeg Zakona o zapaljivim tekućinama i plinovima (NN 108/95, 56/2010).

**9.6. Zaštita tla**

**Članak 25.**

Planom je definirana namjena svih površina unutar Plana, čime će se mogućnost neprimjerenog korištenja prostora zagađenja tla svesti na minimum. S ciljem zaštite tla od zagađenja gradit će se nepropusne kanalizacijske mreže. Mjere zaštite tla provode se i osiguravanjem čistoće i sprječavanjem zagađenja, te planiranjem sistema izdvojenog i organiziranog skupljanja i odvoženja otpada.

**10. Mjere provedbe plana**

**10.1. Obveza izrade detaljnih planova uređenja**

**Članak 26.**

UPU-a se ne planiraju obveze izrade detaljnog plana uređenja, već se za predmetni obuhvat planira postupak lokacijske, načelne i građevinske dozvole.

**10.2. Rekonstrukcija građevina čija je namjena protivna planiranoj namjeni**

**Članak 27.**

U predmetnom obuhvatu UPU-a se ne nalaze građevine čija je namjena protivna planiranoj namjeni.

**PRIJELAZNE I ZAVRŠNE ODREDBE**

**Članak 19.**

Ova Odluka stupa na snagu osmog dana od dana objave u „Službenom glasniku Općine Lovreć“.

Klasa:

Urbroj:

Lovreć,

P r e d s j e d n i k

OPĆINSKOG VIJEĆA

Mario Cikojević